Θοδωρής Γκόνης

Ο **Θοδωρής Γκόνης** (12 Ιανουαρίου 1956 - ) είναι Έλληνας στιχουργός, ποιητής, ηθοποιός και σκηνοθέτης.

## Βιογραφία
Γεννήθηκε στην Γκάτζια Αργολίδας. Κατάγεται από την Αλωνίσταινα Αρκαδίας. Μεγάλωσε στο Ναύπλιο, εκεί τελείωσε το Γυμνάσιο, και στη συνέχεια μετακόμισε στην Αθήνα. Είναι απόφοιτος της Δραματικής Σχολής του Πέλου Κατσέλη ενώ σπούδασε και οικονομικά.

Εργάστηκε ως ηθοποιός μέχρι το 1996. Συμμετείχε σχεδόν σε όλες τις παραστάσεις του θεατρικού οργανισμού «Εποχή» του Βασίλη Παπαβασιλείου. Από το 1996 ασχολείται κυρίως με τη σκηνοθεσία.

Έχει συνεργαστεί με το Κρατικό Θέατρο Βορείου Ελλάδος, το Φεστιβάλ Αθηνών Επιδαύρου, το Μέγαρο Μουσικής, με ΔΗΠΕΘΕ και θιάσους του ελεύθερου θεάτρου, σκηνοθετώντας σύγχρονα και κλασικά έργα. Επίσης, έχει γράψει και σκηνοθετήσει αρκετές μουσικοθεατρικές παραστάσεις.

Διετέλεσε καλλιτεχνικός διευθυντής των ΔΗΠΕΘΕ Αγρινίου, Σερρών, Κομοτηνής, και του ΔΗΠΕΘΕ Καβάλας. Από το καλοκαίρι του 2009 έως το 2022 ήταν καλλιτεχνικός διευθυντής του Φεστιβάλ Φιλίππων. Το καλοκαίρι του 2024 ανέλαβε τη καλλιτεχνική διεύθυνση του 1ου Φεστιβάλ Ακροναυπλίας.

Έχει διδάξει υποκριτική στη Δραματική Σχολή του ΚΘΒΕ, στη δραματική σχολή του Νεοελληνικού Θεάτρου Γ. Αρμένη και στη δραματική σχολή ΔΗΛΟΣ.

Έπαιξε στις τηλεοπτικές σειρές *Ακυβέρνητες πολιτείες* (1985, ΕΡΤ), *Αρχαία σκουριά* (1983, ΕΡΤ), *[[Ανατομία ενός εγκλήματος (ελληνική σειρά)|Ανατομία ενός εγκλήματος]]* (1993, ΑΝΤ1), στην τηλεταινία *Καλή σου νύχτα κυρ' Αλέξανδρε* (1980) και στην ταινία μικρού μήκους *Βεράντες* του Χρήστου Βακαλόπουλου.

Βιβλία του κυκλοφορούν από τις εκδόσεις Άγρα, Γαβριηλίδης, Μεταίχμιο. Ήταν τακτικός συνεργάτης της εφημερίδας *Ο Κόσμος του Επενδυτή* και του «Δεύτερου Προγράμματος» του ραδιοφώνου της ΕΡΤ. Συνεργάστηκε με τις εφημερίδες *[[Ελευθεροτυπία (εφημερίδα)|Ελευθεροτυπία]]* και *[[Η Καθημερινή|Καθημερινή]]* καθώς και με το σάιτ protagon.gr.

Το 1987 άρχισε τη συνεργασία του ως στιχουργός με τον Νίκο Ξυδάκη (Κάιρο - Ναύπλιο - Χαρτούν, Κοντά στη Δόξα μια στιγμή, Τένεδος, Βενετσιάνο, Το μέλι των Γκρεμών, Βουή του Μύθου, Ακρωτήριο Ταίναρον, Ένα Τραγούδι για τον Νίκο Γκάτσο κ.ά.).

Ακολούθησαν συνεργασίες του με τους σημαντικότερους συνθέτες και ερμηνευτές του έντεχνου ελληνικού τραγουδιού, όπως ο Σταύρος Ξαρχάκος, ο Χρήστος Νικολόπουλος, ο Ορφέας Περίδης, ο Γιώργος Ανδρέου, ο Παντελής Θαλασσινός, ο Κώστας Λειβαδάς, ο Τάσος Γκρους, ο Παναγιώτης Καλαντζόπουλος, ο Πέτρος Ταμπούρης, ο Φώτης Σιώτας, ο Χρίστος Θεοδώρου, ο Νίκος Ζουρνής, η Δήμητρα Γαλάνη, η Ελευθερία Αρβανιτάκη, ο Μανώλης Λιδάκης, ο Δημήτρης Μητροπάνος, η Βίκυ Μοσχολιού, η Ελένη Βιτάλη, η Γιώτα Νέγκα, η Μελίνα Κανά, ο Σωκράτης Μάλαμας, ο Γεράσιμος Ανδρεάτος, η Έλλη Πασπαλά, η Τάνια Τσανακλίδου, η Βούλα Σαββίδη, ο Κώστας Μακεδόνας, η Πίτσα Παπαδοπούλου, η Δώρα Μασκλαβάνου, ο Γιώργος Μεράντζας, ο Δημήτρης Ζερβουδάκης, η Αναστασία Μουτσάτσου, η Ανδριάνα Μπάμπαλη και άλλοι.

## Θέατρο

Έχει σκηνοθετήσει πάνω από πενήντα έργα Ελλήνων και ξένων συγγραφέων. Συνεργάστηκε με τους παρακάτω θεατρικούς οργανισμούς:

* 1992: Δημοτικό Θέατρο Αργούς: ο "Φιάκας", του Δ. Κ. Μισιτζή και "Ποίος ήτον ο φονεύς του αδελφού μου", του Γεωργίου Βιζυηνού.
* 1994: ΔΗ.ΠΕ.ΘΕ. Σερρών: ο "Λεπρέντης" του Μ. Χουρμούζη
* 1995: ΔΗ.ΠΕ.ΘΕ Κομοτηνής και Δημοκρίτειο Πανεπιστήμιο Θράκης, "Αυτοβιογραφία ενός βιβλίου", του Μισέλ Φάις.
* 1996-97: Κρατικό Θέατρο Βορείου Ελλάδος: "Το φιντανάκι" του Παντελή Χορν, "Το αμάρτημα της μητρός μου", του Γεωργίου Βιζυηνού.
* 1998: Κρατικό Θέατρο Βορείου Ελλάδος, "Απολογία", του Γεωργίου Τερτσέτη.
* 1998: ΔΗ.ΠΕ.ΘΕ Κομοτηνής "Νηρέας ο Βάρας", του Δημήτρη Παπαχρήστου
* 1999: ΔΗ.ΠΕ.ΘΕ. Βόρειου Αιγαίου, "Το φιντανάκι", του Παντελή Χορν, "Δάφνες και πικροδάφνες", των Δημήτρη Κεχαΐδη και Ελένης Χαβιαρά
* 2000: ΔΗ.ΠΕ.ΘΕ. Αγρινίου, "Το μελτεμάκι", του Παντελή Χορν
* 2001: ΔΗ.ΠΕ.ΘΕ. Αγρινίου, "Θάνατος παλληκαριού", του Κωστή Παλαμά
* 2001: ΔΗ.ΠΕ.ΘΕ. Αγρινίου & Βέροιας, "Ο πειρασμός", του Γρηγορίου Ξενόπουλου
* 2001: ΔΗ.ΠΕ.ΘΕ. Πατρών, «Ο ήχος του όπλου» της Λούλας Αναγνωστάκη
* 2002: ΔΗ.ΠΕ.ΘΕ. Αγρινίου, "Ματωμένος γάμος", του Φεδερίκο Γκαρθία Λόρκα
* 2002: ΔΗ.ΠΕ.ΘΕ. Αγρινίου & Ευρωπαϊκό Πολιτιστικό Κέντρο Δελφών, "Ευάδνη" των Θ. Γκόνη και Κ. Παπαδάκη
* 2004: ΔΗ.ΠΕ.ΘΕ. Αγρινίου, «Το αμάρτημα της μητρός μου», του Γ. Βιζυηνού
* 2005: ΔΗ.ΠΕ.ΘΕ. Αγρινίου & Πατρών, "Ρίον Αντίρριον", του Βασίλη Λαδά
* 2005: ΔΗ.ΠΕ.ΘΕ. Αγρινίου & Φεστιβάλ Αθηνών, "Αγαμέμνων" του Αισχύλου
* 2006: ΔΗ.ΠΕ.ΘΕ. Αγρινίου, "Περλιμπλίν και Μπελίσα" του Φ. Γ. Λόρκα
* 2006: Πάτρα - Πολιτιστική Πρωτεύουσα της Ευρώπης γράφει και σκηνοθετεί την μουσικο-θεατρική παράσταση «Γουσταύος Κλάους» σε συνεργασία με τον Νίκο Ξυδάκη
* 2006: Ζυγός – Πλάκα, γράφει και σκηνοθετεί την μουσικοθεατρική παράσταση «Έχω άνθρωπο» σε συνεργασία με τον Κώστα Λειβαδά και τη Γιώτα Νέγκα.
* 2007: ΔΗ.ΠΕ.ΘΕ. Αγρινίου & Φεστιβάλ Αθηνών-Επιδαύρου, "Ο ξεπεσμένος δερβίσης", του Θ. Γκόνη
* 2007: Μέγαρο Μουσικής Αθηνών, παρουσιάζει το έργο «Καρόλου Ντηλ και Τσιμισκή» σε κείμενο και στίχους Θ. Γκόνη και μουσική του Γιώργου Ανδρέου
* 2009: Αρχαίο θέατρο Μαρώνειας, σκηνοθετεί μονολόγους από έργα του Ευριπίδη με τη Λυδία Κονιόρδου εγκαινιάζοντας το Αρχαίο Θέατρο
* 2008: ΔΗ.ΠΕ.ΘΕ. Σερρών & Κομοτηνής, "Οψόμεθα εις Φιλίππους", μια σύνθεση κειμένων πάνω στον «Ιούλιο Καίσαρα» του Ουίλλιαμ Σαίξπηρ και στο «Βίοι παράλληλοι» του Πλουτάρχου
* 2009: ΔΗ.ΠΕ.ΘΕ. Σερρών & Κομοτηνής & Εθνικό Θέατρο, "Βαβυλωνία", του Δημήητρίου Βυζάντιου
* 2009: Φεστιβάλ Φιλίππων, "Η ζωή εφάμιλλη" - Αφηγήσεις καπνεργατών της Καβάλας
* 2009: ΔΗ.ΠΕ.ΘΕ. Σερρών, "Δεύτερη γέννα" του Θεόδωρου Γρηγοριάδη
* 2010: Φεστιβάλ Φιλίππων, "Άμλετ" του Σαίξπηρ, σε μετάφραση Γιώργου Χειμωνά, σε συνεργασία με τον θίασο «Κανιγκούντα» - Γιάννης Λεοντάρης
* 2010: Φεστιβάλ Φιλίππων, "Ο Γιώργος ως Άμλετ" της Λούλας Αναγνωστάκη, με τη Ρένη Πιττακή
* 2010: Φεστιβάλ Φιίππων & Τμήμα Θεάτρου Σχολής Καλών Τεχνών ΑΠΘ, «….και Σ’ αγαπώ Παράφορα» του Νίκου Εγγονόπουλου
* 2011: ΔΗ.ΠΕ.ΘΕ. Σερρών, "Ο φιλόξενος καρδινάλιος" του Επαμεινώνδα Γονατά
* 2011: ΜΕΓΑΡΟ ΜΟΥΣΙΚΗΣ – «ΔΙΑΖΩΜΑ», σκηνοθετεί τους Δημήτρη Μαρωνίτη και Λυδία Φωτοπούλου σε δύο επεισόδια από την *[[Ιλιάδα]]* του Ομήρου σε μετάφραση Δημήτρη Μαρωνίτη στο αρχαίο θέατρο Μαρώνειας
* 2011: «ΔΙΑΖΩΜΑ», σκηνοθετεί και παίζει μαζί με τη Μαρία Πρωτόπαππα, «Τα τραγούδια του Θεού», τρία κείμενα του Αλέξανδρου Παπαδιαμάντη στο αρχαίο θέατρο Μακύνειας
* 2012: ΔΗ.ΠΕ.ΘΕ. Κομοτηνής, "Γράμμα στον Ορέστη", του Ιάκωβου Καμπανέλλη
* 2013: ΔΗ.ΠΕ.ΘΕ. Καβάλας, "Ουρανός κατακόκκινος", της Λούλας Αναγνωστάκη
* 2013: Φεστιβάλ Φιλίππων, "Ο γηραιός πατήρ μου" του Κώστα Ακρίβου
* 2014: ΔΗ.ΠΕ.ΘΕ. Καβάλας & Φεστιβάλ Αθηνών, "Η οδύνη των ανέργων και το δικαίωμα στην τεμπελιά" των Νίκου Παναγιωτόπουλου και Πωλ Λαφάργκ
* 2014: ΔΗ.ΠΕ.ΘΕ. Καβάλας & Θέατρο Θησείον, "Οδός Πολυδούρη" της Ρούλας Γεωργακοπούλου, με την Ιωάννα Παππά - Βραβείο «Μελίνα Μερκούρη» για τον ρόλο της Μαρίας Πολυδούρη
* 2014: Φεστιβάλ Φιλίππων, "Donna Abbandonata ή πολύ με στεναχωρήσατε κύριε Γιώργο μου" της Γλυκερίας Μπασδέκη
* 2015: ΔΗ.ΠΕ.ΘΕ. Καβάλας, "Δάφνες και πικροδάφνες" των Δημήτρη Κεχαΐδη και Ελένης Χαβιαρά
* 2015: Φεστιβάλ Φιλίππων, "Οι εφτά άγγελοι των Φιλίππων", κείμενα των Αισχύλου, Θουκυδίδη, Αποστόλου Παύλου, Πλουτάρχου, Σαίξπηρ και Θεόδωρου Γρηγοριάδη
* 2016: ΔΗ.ΠΕ.ΘΕ. Καβάλας, "Ισορροπιστής αεροσκαφών" του Θεόδωρου Θεοδωρίδη, με τον Δημήτρη Πιατά
* 2016: Ζωγράφειο Λύκειο Κωνταντινούπολης, "Οι Μικρές Κυκλάδες και ο Μεγάλος Ναυτίλος" του Οδυσσέα Ελύτη
* 2016: ΔΗ.ΠΕ.ΘΕ. Καβάλας, "Πανωραία» του Νάσου Βαγενά
* 2016: Φεστιβάλ Φιλίππων, "Καλησπέρα σας κύριε Σεφέρη" της Μαρίας Χούκλη
* 2016: Φεστιβάλ Φιλίππων, "Προς τον κύριο Φράνκλιν Α. Φορντ" βασισμένη στις «Μέρες» και στα πολιτικά ημερολόγια του Γιώργου Σεφέρη
* 2016 ΔΗ.ΠΕ.ΘΕ. Καβάλας, "Η διαθήκη του Σαίξπηρ", του Διονύση Καψάλη
* 2017: Ζωγράφειο Λύκειο Κωνσταντινούπολης, "Λεωνής" του Γιώργου Θεοτοκά
* 2017: ΦΕΣΤΙΒΑΛ ΑΘΗΝΩΝ ΚΙ ΕΠΙΔΑΥΡΟΥ, "Εθνικός Κήπος", των Θ. Γκόνη - Ε. Στρούλια
* 2017: Φεστιβάλ Φιλίππων & Εφορεία Αρχαιοτήτων Ημαθίας, "Ιφιγένεια εν Αυλίδι" του Ευριπίδη με τους συγγραφείς: Θωμά Κοροβίνη, Ζυράννα Ζατέλη, Γλυκερία Μπασδέκη, Θεόδωρο Γρηγοριάδη (εγκαίνια αρχαίου θεάτρου Μίεζας)
* 2017: ΘΕΑΤΡΟ ΘΗΣΕΙΟΝ-ΜΙΚΡΗ ΑΡΚΤΟΣ, «Ο πατέρας του Άμλετ» του Μάνου Ελευθερίου
* 2018: ΔΗ.ΠΕ.ΘΕ. Καβάλας, "Η βιογραφία του πατρογονικού" της Μάγκυς Κριθαρέλλη
* 2018: Φεστιβάλ Φιλίππων, "Οιδίπους – Ανασκαφή δεύτερη" παράσταση βασισμένη στην τραγωδία του Σοφοκλή «Οιδίπους τύραννος»
* 2018: ΔΗ.ΠΕ.ΘΕ. Καβάλας & Εφορεία Αρχαιοτήτων Ημαθίας, "Ο ξεπεσμένος δερβίσης υπό την βασιλικήν δρυν", του Αλέξανδρου Παπαδιαμάντη
* 2019: Ζωγράφειο Λύκειο Κωνσταντινούπολης, "Το λάθος" του Αντώνη Σαμαράκη
* 2019: Φεστιβάλ Φιλίππων - ΔΗ.ΠΕ.ΘΕ. Καβάλας, "Οδυσσέας, ο ήρωας της καρτερίας" παράσταση βασισμένη στην *[[Οδύσσεια]]* του Ομήρου
* 2019: Διεθνές Φεστιβάλ Καστελλόριζου, "Νόστος: Η επιστροφή του Οδυσσέα"
* 2020: Δημοτικό Θέατρο Πειραιά, "Εφτά αναζητήσεις - Η προβοσκίδα" της Ρούλας Γεωργακοπούλου
* 2020: ΚΘΒΕ - ΔΗ.ΠΕ.ΘΕ. Καβάλας, "Η Φυλλάδα του Μεγαλέξανδρου και άλλες παρηγορίες" των Γλυκερία Μπασδέκη - Θοδωρή Γκόνη
* 2021: ΔΗ.ΠΕ.ΘΕ. Καβάλας, "Γυάλινος κόσμος" του Τένεσι Ουίλιαμς
* 2021: ΔΗ.ΠΕ.ΘΕ. Καβάλας, Διονυσίου Σολωμού "Ύμνος εις την Ελευθερίαν - 158 στροφές"
* 2021: Φεστιβάλ Φιλίππων, "Μικρός προφήτης" της Γλυκερίας Μπασδέκη & "Ανθή, Ανθούλα, Μόνικα" του Άκη Δήμου
* 2022: ΔΗ.ΠΕ.ΘΕ. Καβάλας - Εταιρεία Λυκόφως, "Το σφαγείο του έρωτα", των Θ. Γκόνη - Ε. Στρούλια - Α. Ανδρέου, βασισμένη στο βιβλίο του Παντελή Μπουκάλα "Το αίμα της αγάπης"
* 2022: Δήμος Αθηναίων, "Τα νοσοκομεία της Βασιλίσσης Σοφίας - περίπατος μαθητείας", του Θοδωρή Γκόνη σε συνεργασία με τη θεατρική ομάδα ΕΤuTI
* 2022: Δήμος Αθηναίων, "Χριστούγεννα με τον Παπαδιαμάντη, ή πως μια τυρόπιττα στο τέλος γίνεται φασκόμηλον"
* 2023: Όλη η Ελλάδα ένας Πολιτισμός, "Κουρά - Μια περί της φύσεως αλληγορία", της Γλυκερίας Μπασδέκη
* 2024: Ζωγράφειο Λύκειο Κωνσταντινούπολης, "Η σονάτα του σεληνόφωτος" του Γιάννη Ρίτσου με τη Ρένη Πιττακή
* 2024: Αρχαίο Θέατρο Μίεζας, "Η Μήδεια στη Μίεζα" (τα χορικά της "Μήδειας" του Ευριπίδη σε μετάφραση Γ. Χειμωνά)
* 2024: Φεστιβάλ Ακροναυπλίας, "Δημ. Σούτσου 36 - Μια συνομιλία του Νίκου Καρούζου με τον μουσικό Γιάννη Ζουγανέλη"
* 2024: Θέατρο ΕΛΕΡ (Παιδική Σκηνή), "Ι-δανικά όνειρα" της Νικολέττας Λέκκα
* 2025: Ζωγράφειο Λύκειο Κωνσταντινούπολης, "Το λίγο του κόσμου" της Κικής Δημουλά με την Όλια Λαζαρίδου
* 2025: Εταιρεία Αχαϊκών Σπουδών, "Η Πάτρα με το βλέμμα του Σταμάτη Βούλγαρη"
* 2025: Δήμος Αθηναίων, "Εθνικός Κήπος", των Θ. Γκόνη - Ε. Στρούλια
* 2025: ΔΗ.ΠΕ.ΘΕ Ιωαννίνων, "Ο Κουτσογιάννης στα Γιάννινα" του Χρήστου Χρηστοβασίλη
* 2025: Φεστιβάλ Ακροναυπλίας, "Ove vai? Conte Nano, Ove vai? Το λεμονοπεριβόλι του Δαμαλά" του Θοδωρή Γκόνη
## Δισκογραφία

## Βιβλιογραφία
**Πεζογραφία**

(2025) *Κάποια στιγμή θα μάθετε ποιος είμαι,* Άγρα 

(2021) *Το μαύρο φόρεμα του κόρακα*, Άγρα 

(2019) *Εθνικός Κήπος*, Άγρα (σε συνεργασία με την Ελένη Στρούλια)

(2017) *Εφτά λευκά πουκάμισα*, Άγρα

(2011) *Ο ύπνος της Αδρανουπόλεως*, Άγρα

(2008) *Καρόλου Ντηλ και Τσιμισκή*, Άγρα

(2000) *Τα πορτοκάλια της Παλαιάς Επιδαύρου*, Άγρα

(1993) *Η πύλη της ξηράς*, Γαβριηλίδης

**Ποίηση**

(2004) *Αγρινίου. Καρόλου Ντηλ και Τσιμισκή*, Άγρα

(1997) *Λόγια για τραγούδια*, Άγρα

(1993) *Ένα τραγούδι για το Νίκο Γκάτσο*, Άγρα

(1993) *Τραγούδια*, Άγρα

**Θέατρο**

(2025) *Ove vai? Conte Nano, Ove vai? To λεμονοπεριβόλι του Δαμαλά*, Μικρή Άρκτος

(2021) *Η Φυλλάδα του Μεγαλέξανδρου και άλλες παρηγορίες*, Κάπα Εκδοτική (σε συνεργασία με τη Γλυκερία Μπασδέκη)

(2007) *Ο ξεπεσμένος δερβίσης*, Γαβριηλίδης

**Άλλες εκδόσεις**

(2004) *Ναύπλιο: Μια πόλη στη λογοτεχνία*, Μεταίχμιο

Ποιήματά του έχουν δημοσιευτεί στα περιοδικά «Νέα Εστία», «Ποίηση», "Διάστιχο" καθώς και στην ανθολογία «Τα ποιήματα του 2007».

## Φιλμογραφία
Ως ηθοποιός, ο Γκόνης έχει εμφανιστεί στις παρακάτω ταινίες:

## Παραπομπές


## Εξωτερικοί σύνδεσμοι
* Τα 10 αγαπημένα μου βιβλία: Θοδωρής Γκόνης Lifo
* Θοδωρής Γκόνης: Η συνάντηση των τεχνών έχει πάντα ενδιαφέρον Δρόμος της Αριστεράς
* Ο Θοδωρής Γκόνης στην εκπομπή του Μάνου Τσιλιμίδη στον Real fm 97.8 YouTube
* Οι Τόποι Των Τραγουδιών ΕΡΤ
* Πώς κουβαλάνε τα πουλιά και χτίζουν τη φωλιά τους…  Efsyn

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες στιχουργοί
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες